Bill Murray

**William James „Bill“ Murray** (* 21. September 1950 in Wilmette, Illinois, USA) is en US-amerikaanschen Schauspeler, Speelbaas, Kummediant un Filmproduzent.

## Leven
Murray is as veert vun negen Kinner in eenfache Ümstännen opwossen. Mit sien Broder Brian hett he al fröh anfungen as Caddie bi’n Gulf to arbeiten, üm Geld för sien Utbilln to verdenen. As he denn an’t College weer hett he Geld as Drogendealer verdeent un weer deswegen in’t Öller vun 21 Johren fastnahmen. He is dormols to en Straaf op Proov veroordeelt worrn.

Mitt vun de 1970er Johren is Murray Liddmaat vun dat Improvisatschoonstheater *Second City* worrn un hett sien Medizinstudium opgeven. Vun 1977 an höör he to den fasten Staff vun Schrievers un Dorstellers vun de beropenen Feernsehn-Reeg Saturday Night Live un kreeg sien eersten Emmy. Sien eerste Filmrull speel he 1978 in *The Rutles*, en Parodie op Beatles, in den he sik aver sülvst spelen de. En Johr later hett em de Speelbaas Ivan Reitman as Hööftdorsteller för sien Film *Meatballs* hollt. Reitman weer dat ok, de em later mit sien Kummedien *Stripes* un *Ghostbusters* to’n Dörbrook verholpen hett. Wieter spoodrieke Filmen mit Bill Murray weern *Caddyshack*, *Tootsie* un de Charles-Dickens-Verfilmen *Scrooged*.

1990 geev dat en Remake mit den Titel *Quick Change*, bi den he ok sien eerste Arbeit as Speelbaas maakt hett. He sülvst meen, dat he dat dorbi denn ok blieven laten wull. To sien bekannsten Rullen tellt de Meteoroloog in *Groundhog*, de een un den sülven Dag jümmer wedder dörleven mutt. In de Mitt vun de 1990er Johren harr he denn nich mehr so veel Spood, mann 1999 keem dat to en Comeback mit de sellschopkritischen Kummedie *Rushmore*. 2003 harr Murray noch mol groten Spood mit de Hööftrull in *Lost in Translation* vun Sofia Coppola, för de he ok uttekent worrn is.

Murray weer tweemol verheiraat. Dat eerste mol vun 1981 bit 1996 mit Margaret Kelly un dat tweete mol vun 1997 bit 2008 mit Jennifer Butler. Ut beide Ehen hett he tosamen söss Kinner. Vun sien egen Bröder sünd dree ok Schauspelers.

## Filmografie (Utwahl)

## Filmpriesen (Utwahl)
De Spood vun Bill Murrays Arbeit wiest sik ünner annern in de tallrieken Filmpriesen. He is bit hüüt al mit mehr as 25 Priesen uttekent worrn un weer för nochmol 25 Priesen vörslahn, dorünner ok eenmol för den *[[Oscar]] in de Kategorie *Best Hööftdorsteller* för *Lost in TRanslation*. Wunnen hett he ünner annern:
* 1977: den *Emmy* in de Kategorie *Best Schriever för en Kummedie oder Musik-Reeg* för *Saturday Night Live*
* 1998: den *NYFCC Award* in de Kategorie *Best Nevendorsteller* för *Rushmore*
* 1999: den *Independent Spirit Award* in de Kategorie *Best Nevendorsteller* för *Rushmore*
* 1999: den *American Comedy Award* in de Kategorie *Lustigst Nevendorsteller in’n Film* för *Rushmore*
* 2003: den *WAFCA Award* in de Kategorie *Best Hööftdorsteller* för *Lost in Translation*
* 2003: den *NYFCC Award* in de Kategorie *Best Hööftdorsteller* för *Lost in Translation*
* 2003: den *BSFC Award* in de Kategorie *Best Schauspeler* för *Lost in Translation*
* 2004: den *CFCA Award* in de Kategorie *Best Schauspeler* för *Lost in Translation*
* 2004: den *BAFTA Film Award* in de Kategorie *Best Hööftdorsteller* för *Lost in Translation*
* 2004: den *Independent Spirit Award* in de Kategorie *Best Hööftdorsteller* för *Lost in Translation*
* 2004: den *Golden Globe* in de Kategorie *Best Hööftdorsteller in Kummedie oder Musical* för *Lost in Translation*
* 2004: den *Golden Satellite Award* in de Kategorie *Best Hööftdorsteller in en Film – Kummedie oder Musical* för *Lost in Translation''

## Borns


## Weblenken

* Biografie op film-zeit.de
* Literatur vun un över Bill Murray in de Düütschen Natschonalbökeree